પ્રાપ્ત વિગત મુજબ અબ્દુલ કાદર મહમ્મદભાઈ કાલાવડીયા સેકટર-4 એ , પ્લોટ નં. 244 -2 ગાંધીનગર ખાતે રહે છે અને વિવિધ શહેરોમાં હેન્ડલૂમ એક્ઝિબિશનનું આયોજન કરીને ગુજરાન ચલાવે છે. તેઓ રવિવારે વડોદરા આવ્યા હતા અને ઉઘરાણીના રૂા.1.16,560 કારની ડિકીમાં મૂકીને સાંજના સમય ગાંધીનગર પરત જઈ રહ્યા હતા. દરમિયાન અબ્દુલ કાદરભાઈ કાલાવડીયાની રોકડ રકમ મૂકેલી બેગ તેઓની કારની ખુલ્લી રહી ગયેલી ડીકીમાંથી નવાપુરા પોલીસ મથકની હદમાં કોઈ જગ્યાએ પડી ગઈ હતી. મોડી સાંજે નવાપુરા પોલીસ મથકના પીએસઆઈ એ.આર.મહિડા , હે.કો.નરસિંહભાઈ ગોરધનભાઈ નવાપુરા -1 મોબાઈલમાં પેટ્રોલિંગમાં નીકળ્યા હતા. તે સમયે તેઓને આર.વી.દેસાઈ રોડ પાસે રસ્તો ઉપર કાળા કલરની બેગ મળી આવી હતી. બેગમાં વિઝિટીંગ કાર્ડ અને મોબાઈલ નં. હોવાથી વેપારીને પોલીસ મથક બોલાવી તેમની બેગ પરત આપી હતી.